OpenLLM-France/wikimedia huggingface dataset:
# Mebaragesi

Mebaragesi o Enmebaragesi, i també Me-Baragesi, En-Men-Barage-Si i Enmebaragisi va ser el 22è rei de la primera dinastia de Kish a Sumer esmentat a la llista de reis sumeris, que li assigna un mític regnat de 900 anys. Es el primer rei d'aquesta llista del qual s'han trobat dades històriques. Se suposa que va regnar cap a finals del segle XXVIII aC i a principis del XXVII aC
Una de les formes del seu nom, En-Men-Barage-Si porta el prefix En que correspon a un títol religiós sumeri, encara que això no contradiu el fet que pogués tenir origen semita, com potser indiquen els noms dels seus antecessors. Va ser el primer rei conegut que va portar el títol de Lugal (literalment "rei", "home gran").
A la literatura èpica sumèria i als himnes conservats s'explica que hi va haver un enfrontament entre Mebaragesi de Kix i el seu fill Aga amb Guilgameix d'Uruk. El rei de Kix va convidar Uruk a sotmetre's, i com que la ciutat no es va rendir la va assetjar amb les seves tropes. Una versió diu que Guilgameix va trencar el setge amb una sortida victoriosa. La ciutat-estat de Kix exercia l'hegemonia d'aquella zona de Mesopotàmia.
Les inscripcions de Mebaragesi apareixen a la regió situada a l'est del Tigris i al sud del Diyala, a l'antic temple de Khafaji, a Nippur (de l'època de Jemdet Nasr). La llista parla de la seva conquesta del país d'Elam, cosa que informa de l'antiguitat del conflicte entre Sumèria i Elam i semblaria, per tant, que el seu poder s'estenia cap al riu Diyala i cap al sud de Sumer fins a l'Elam. A l'Epopeia de Guilgameix, es diu que era pare d'Aga de Kish i que va assetjar Uruk. La seva existència deixa suposar la historicitat dels successors dels quals no s'han trobat proves. Shulgi, de la dinastia d'Ur III, en un poema, diu que Guilgameix va capturar i derrotar Enmebaragesi, però en la llista de reis sumeris es diu que va ser Dumuzid d'Unug qui el va capturar. En un altre paràgraf, Guilgameix ofereix la seva "germana" Enmenaragesi com a esposa del monstre Huwawa o Humbaba, cosa que fa dubtar del seu sexe.
El va succeir el seu fill Aga].

## Referències

* ↑ «The Electronic Text Corpus of Sumerian Literature; ETCSLtranslation : t.2.1.3; The history of the Tummal». [Consulta: 22 abril 2008].
* ↑ Cassin, Elena (et a.) (comp.). Los imperios del antiguo Oriente I: del paleolítico a la mitad del segundo milenio. Madrid: Siglo XXI, 1975, p. 45, 47, 53-55, 58. ISBN 8432301183.

## Enllaços externs

* ETCSL - Translation of Gilgamesh and Aga.
* Lloc alternatiu Arxivat 2008-05-05 a Wayback Machine..
# Sandborn

Sandborn és una població dels Estats Units a l'estat d'Indiana. Segons el cens del 2000 tenia 451 habitants.

## Demografia

Segons el cens del 2000, Sandborn tenia 451 habitants, 193 habitatges, i 132 famílies. La densitat de població era de 435,3 habitants/km².
Dels 193 habitatges en un 29% hi vivien nens de menys de 18 anys, en un 62,2% hi vivien parelles casades, en un 5,7% dones solteres, i en un 31,1% no eren unitats familiars. En el 29% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,1% tenia menys de 18 anys, un 6% entre 18 i 24, un 25,9% entre 25 i 44, un 26,2% de 45 a 60 i un 18,8% 65 anys o més.
L'edat mediana era de 41 anys. Per cada 100 dones de 18 o més anys hi havia 87,6 homes.
La renda mediana per habitatge era de 31.000 $ i la renda mediana per família de 47.031 $. Els homes tenien una renda mediana de 38.594 $ mentre que les dones 25.417 $. La renda per capita de la població era de 17.878 $. Entorn del 7,9% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sandborn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sandborn». American Fact Finder. Oficina del Cens dels Estats Units, 12-01-2010.
# Saturació magnètica

La saturació magnètica és un estat dels materials magnètics al qual ja no poden absorbir més camp magnètic, és el màxim valor de magnetització al qual poden arribar quan són exposats a un camp magnètic extern, de manera que un augment de la força de magnetització no produirà canvis significatius a la densitat de flux magnètic.
La relació entre el camp magnètic H i la densitat de flux magnètic B s'expressa en termes de permeabilitat μ :
    $B=\mu H$
La permeabilitat de molts materials no és constant sinó que depèn del camp magnètic H. Per exemple, en un material ferromagnètic la permeabilitat s'incrementa amb H, però a partir de cert punt la tendència s'inverteix i llavors decreix de manera significativa. Un increment de H no causarà un increment de B atès que la permeabilitat és massa petita.
El materials tenen punts de saturació diferents, per exemple, el ferro arriba al seu punt de saturació a 2,2 tesles.
La saturació limita la mida mínima dels nuclis magnètics dels transformadors. Per tal de minimitzar aquest efecte, en alguns nuclis magnètics es creen espais buits.
La corba d'histèresi mostra la dependència de B respecte a H, i en conseqüència la saturació, en diferents materials.

## Valors del punt de saturació

| Material | Punt de saturació en Tesla |
| Silici-Ferro Fe amb Si (del 3 al 4% de Si) | 1,5 a 2 |
| Níquel-Ferro Fe amb Ni (del 30 al 50% de Ni) | 1,2 a 1,5 |
| Ferrita (Mn - Zn) | 0,4 |
| Ferrita (Ni - Zn) | 0,2 |

## Vegeu també

* Magnetisme
* Histèresi
* Coercitivitat
* Romanència magnètica
# Dirk Rauin

Dirk Rauin (Hückeswagen, 16 de març de 1957) és un jugador d'handbol alemany, ja retirat, que va competir durant les dècades de 1970 i 1980.
El 1984 va formar part de la selecció de la República Federal Alemanya que va guanyar la medalla d'argent a les Olimpíades de Los Angeles. Hi va jugar tots sis partits, i va marcar cinc gols.
A nivell de clubs jugà al VfL Gummersbach (1977-84), TUSEM Essen (1984-87) i DSC Wanne-Eickel (1987-91). Guanyà la lliga alemanya de 1982, 1983, 1985 i 1987; la Copa alemanya de 1978, 1982, 1983 i 1985, així com dues Copes d'Europa i dues Recopes d'Europa.
Una vegada retirat va exercir d'entrenador en diferents equips alemanys.

## Referències

* 1 2 3 «Olympedia – Dirk Rauin». [Consulta: 25 febrer 2024].
* ↑ Das Jahr des letzten „Double“-Gewinns (anglès)
# Gris (videojoc)

Gris és un videojoc indie català de plataformes que combina elements d'acció i trencaclosques. Gris és la primera creació de Nomada Studio, fundat pels programadors Adrián Cuevas i Roger Mendoza i l'il·lustrador egarenc Conrad Roset, i fou publicat i distribuït per Developer Digital. Va ser llançat per Nintendo Switch, macOS i Microsoft Windows el desembre de 2018, iOS l'agost de 2019, PlayStation 4 el novembre de 2019, i Android l'abril de 2020. El joc és considerat un èxit internacional que ha venut més de tres milions de còpies.
El joc va arrasar en els premis nacionals del sector. Gamelab li va atorgar fins a set premis: millor videojoc, millor joc per PC i per consola, millor debut, millor àudio, millor direcció d'art i premi de la premsa.
A nivell internacional, Gris va guanyar el premi a millor joc d'impacte als Game Awards, on també va ser nominat a les categories de millor direcció artística i millor debut independent.

## Referències

* ↑ «Gris, un videojoc fet a Gràcia que triomfa arreu del món». betevé [Consulta: 21 setembre 2020].
* ↑ «El videojoc ‘Gris', una obra d'art catalana». Núvol. [Consulta: 21 setembre 2020].
* ↑ «Un videojoc per a gent que no juga a videojocs».
* ↑ Macgregor, Jody. «Beautiful sadcore platformer Gris has sold over a million copies». PC Gamer, 19-04-2020. [Consulta: 20 abril 2020].
* ↑ «El videojuego catalán ‘Gris' arrasa en los premios nacionales del sector». La Vanguardia [Consulta: 21 setembre 2020].
* ↑ «El videojuego catalán GRIS recibe tres nominaciones para los The Game Awards». La Vanguardia [Consulta: 21 setembre 2020].
# Daniel Martínez i Ferrando

Daniel Martínez i Ferrando (València, 1887 - Palma, 1953) fou un escriptor valencià, germà d'Eduard Martínez i Ferrando i Jesús Ernest Martínez Ferrando. El 1916 assolí la càtedra d'anglès a l'Escola Professional de Comerç de Palma; anys més tard aconseguí el trasllat a Vigo, i després a Palma, on es casà amb na Marieta Rosselló i Sabater, filla d'en Francesc Rosselló i Miralles i de na Maria Sabater Gerli. Col·laborà a les revistes valencianes Terra Valenciana, Pàtria Nova i D'Ací i d'Allà. El 1920 va ingressar a la lògia maçònica España Democrática. També va escriure poesia influïda pel modernisme català.
En acabar la guerra civil espanyola fou jutjat pel Tribunal de Responsabilitats Polítiques i condemnat a tres anys de presó per esquerrà i maçó; d'aquest temps passà nou mesos a la presó de Porlier (Madrid) i la resta a Burgos. Un cop alliberat tornà a Palma, però no fou readmès a la seva càtedra fins uns mesos abans de morir. No va tornar a escriure en català.

## Obres

* Escumes (1936), que aplega la seva obra en valencià:
** La cançó de l'isolat (1911)
** Vora la mar del Nord (1915)
** Visions de l'Horta (1916)
* Solidaridad y Regionalismo (1908)
* A través de Galicia (1922)
* Guía sentimental de Mallorca (1925)
* Ciudades islámicas (1927)

## Referències

* 1 2 «Daniel Martínez i Ferrando». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Poemes de Daniel Martínez i Ferrando Arxivat 2016-03-03 a Wayback Machine.
* Santi Cortés Carreres València sota el règim franquista (1939-1951) Publicacions de l'Abadia de Montserrat, 1995
# Copa uruguaiana de futbol

La Copa Uruguai, oficialmente Copa AUF Uruguay, és una competició per eliminatòries uruguaiana, iniciada l'any 2022. La competició comença el més de juny, i el campió es classifica per la supercopa uruguaiana de futbol.

## Història

Històricament, el futbol uruguaià mai ha tingut una competició de copa, a part d'un torneig anomenat Torneo de Copa, que només es disputà el 1969. L'any 2018, els clubs del país començaren a mobilitzar-se en favor de la creació d'una copa nacional, però res succeí.
El 20 d'abril de 2022 l'Associació Uruguaiana de Futbol anuncià la creació de la Copa AUF Uruguay, essent aprovada per diversos clubs involucrats. La primera edició de la competició es jugà entre el 22 de juny i el 13 de novembre de 2022, i fou guanyada per Defensor Sporting qui derrotà La Luz FC a la final.

## Format

Per a la seva primera edició el 2022, la competició es va dividir en dues etapes: una fase preliminar i una fase nacional.
A la fase preliminar, els equips de les lligues inferiors d'aficionats competiren per 20 places a l'etapa nacional. A la primera fase de l'etapa nacional es van inscriure a la competició 24 equips de Primera Divisió Amateur i Segona Divisió, per un total de 48 equips que es dividiren en 24 eliminatòries, i els guanyadors es classificaren per a la segona volta. Els 24 guanyadors de la segona ronda avançaren a la següent ronda per definir 12 guanyadors per a la tercera fase.
A la tercera fase participaren 32 equips: 12 guanyadors de la fase anterior, 16 equips professionals de Primera Divisió, el millor equip descendit de Primera la temporada anterior, el vigent campió de la Primera Divisió Amateur i el vigent campió i subcampió de la Copa Nacional de Clubs. A partir d'aquest moment, els guanyadors juguen entre ells en fases eliminatòries a doble partit, amb la final jugant-se a partit únic.
El guanyador del concurs rep un premi de 100.000 dòlars americans.

## Historial

| Ed. | Any | Campió | Resultat | Finalista | Seu |
| 1 | 2022 | Defensor Sporting (1) | 1–0 | La Luz | Estadi Centenario, Montevideo |
| 2 | 2023 | Defensor Sporting (2) | 2–2 (4–2 p) | Montevideo City Torque | Estadi Centenario, Montevideo |
| 3 | 2024 | | | | |

## Referències

* 1 2 3 4 5 6 7 «La Copa AUF Uruguay fue aprobada por unanimidad y es una realidad» (en castellà). AUF, 20-04-2022. [Consulta: 1r juny 2022].
* ↑ «Histórico: nació la Copa Uruguay, que jugarán profesionales y amateurs de todo el país y tendrá un gran premio» (en castellà). El País, 20-04-2022. [Consulta: 1r juny 2022].
* ↑ «La Copa AUF Uruguay de 2023 comenzará la primera quincena de agosto». La Diaria, 17-07-2023. [Consulta: 19 juliol 2023].
* ↑ «Cup Tournament 1969». RSSSF. [Consulta: 1r juny 2022].
* ↑ «AUF y OFI se unen para un súper torneo con 64 equipos» (en castellà). El Observador, 14-02-2018. [Consulta: 1r juny 2022].
* ↑ «Copa AUF Uruguay: Defensor Sporting se llevó el título al vencer a La Luz 1-0 en la final» (en castellà). FútbolUy, 13-11-2022. [Consulta: 13 novembre 2022].
# Combinada nòrdica als Jocs Olímpics d'hivern de 1936

Als Jocs Olímpics d'Hivern de 1936 celebrats a la ciutat de Garmisch-Partenkirchen (Alemanya) es disputà una prova de combinada nòrdica en categoria masculina. La competició se celebrà entre els dies 12 (prova de 18 quilòmetres d'esquí de fons) i el 13 de febrer (prova de salt amb esquís) de 1936 a les instal·lacions de Garmisch-Partenkirchen.

## Comitès participants

Hi participaren un total de 51 esquiadors de 16 comitès nacionals diferents:
| Alemanya (4) Àustria (4) Canadà (4) Estats Units (4) Finlàndia (4) Hongria (2) | Itàlia (2) Iugoslàvia (4)  Japó (3) Letònia (1) Noruega (4) | Polònia (4) Regne Unit (1) Suècia (3)  Suïssa (3) Txecoslovàquia (4) |

## Resum de medalles

| Or | Argent | Bronze |
| Oddbjørn Hagen | Olaf Hoffsbakken | Sverre Brodahl |

## Medaller

| Posició | País | | | | Total |
| 1 | Noruega | 1 | 1 | 1 | 3 |
| Total | Total | 1 | 1 | 1 | 3 |

## Resultats

| Posició | Ordre | Esquiador | Total |
| 1 | 59 | Oddbjørn Hagen | 430.3 |
| 2 | 102 | Olaf Hoffsbakken | 419.8 |
| 3 | 19 | Sverre Brodahl | 408.1 |
| 4 | 22 | Lauri Valonen | 401.2 |
| 5 | 95 | František Šimůnek | 394.3 |
| 6 | 40 | Bernt Østerkløft | 393.8 |
| 7 | 73 | Stanisław Marusarz | 393.3 |
| 7 | 80 | Timo Murama | 393.3 |
| 9 | 23 | Johann Lahr | 387.4 |
| 10 | 43 | Niilo Nikunen | 383.8 |
| 11 | 41 | Jonas Westman | 382.7 |
| 12 | 1 | Willy Bogner | 381.5 |
| 13 | 24 | Josef Gumpold | 380.7 |
| 14 | 63 | Gustl Berauer | 379.1 |
| 15 | 108 | Hubert Köstinger | 375.2 |
| 16 | 90 | Bronisław Czech | 375.0 |
| 17 | 114 | Hans Baumann | 372.1 |
| 18 | 106 | Friedl Wagner | 371.9 |
| 19 | 115 | Pertti Mattila | 368.4 |
| 20 | 27 | Severino Menardi | 368.3 |
| 21 | 69 | Oswald Julen | 367.3 |
| 22 | 109 | Willi Bernath | 366.4 |
| 23 | 96 | Anton Eisgruber | 364.9 |
| 24 | 35 | Marian Woyna-Orlewicz | 363.8 |
| 25 | 98 | Markus Mayer | 361.9 |
| 26 | 81 | Rudolf Vrána | 359.4 |
| 27 | 32 | Karl Satre | 355.8 |
| 28 | 88 | Birger Torrissen | 355.5 |
| 29 | 86 | Isamo Sekiguchi | 350.9 |
| 30 | 99 | Ernst Berger | 350.1 |
| 31 | 15 | Tormod Mobraaten | 348.8 |
| 32 | 101 | Andrzej Marusarz | 345.5 |
| 33 | 67 | Walter Delle Karth | 333.2 |
| 34 | 97 | Tone Dečman | 331.4 |
| 35 | 30 | Tsutomu Sekido | 330.3 |
| 36 | 65 | Albin Jakopič | 327.7 |
| 37 | 100 | Edward Blood | 325.5 |
| 38 | 46 | Leon Bebler | 316.7 |
| 39 | 74 | William Clark | 315.4 |
| 40 | 103 | Holger Lundgren | 313.2 |
| 41 | 37 | Karl Baadsvik | 306.9 |
| 42 | 54 | Edgars Gruzītis | 282.7 |
| 43 | 68 | Shinzo Yamada | 278.8 |
| 44 | 70 | Paul Satre | 273.9 |
| 45 | 14 | Percy Legard | 249.3 |
| 46 | 56 | William Ball | 244.7 |
| – | 66 | Andrea Vuerich | NF |
| – | 110 | Harald Hedjersson | NF |
| – | 5 | Károly Kővári | NF |
| – | 28 | László Szalay | NF |
| – | 113 | Rado Istenič | NF |

## Referències

* 1 2 «Olympedia – Nordic Combined at the 1932 Winter Olympics». [Consulta: 1r desembre 2024].
# Club de Fútbol Talavera de la Reina

El Club de Fútbol Talavera de la Reina és un club de futbol espanyol amb seu a Talavera de la Reina, a la comunitat autònoma de Castella-la Manxa.
Fundat l'any 2011 després de la fusió del CF Talavera i el Real Talavera CD, juga a Segona Federació, i celebra els partits a casa a l'Estadi El Prado, amb una capacitat per a 5.000 localitats.

## Història

L'any 2011 es va fundar el Club de Fútbol Talavera de la Reina per la fusió de dos clubs, el CF Talavera i el Real Talavera CD.
El club va guanyar Tercera Divisió, Grup 18 la temporada 2016-2017 i va ascendir a Segona Divisió B.
Al final de la temporada 2021-22, el Talavera va descendir a la nova quarta divisió, la Segona Divisió RFEF. Però 3 mesos després, va ocupar la plaça de l'Internacional de Madrid a tercera divisió que va renunciar a la competició per problemes econòmics.

## Temporada a temporada

| Temporada | Nivell | Divisió | Lloc | Copa del Rei |
| 2011–12 | 5 | 1a Aut. | 2n | |
| 2012–13 | 4 | 3a | 4t | |
| 2013–14 | 4 | 3a | 5è | |
| 2014–15 | 4 | 3a | 1r | |
| 2015–16 | 3 | 2a B | 18è | Segona ronda |
| 2016–17 | 4 | 3a | 1r | |
| 2017–18 | 3 | 2a B | 7è | Tercera ronda |
| 2018–19 | 3 | 2a B | 9è | Primera ronda |
| 2019–20 | 3 | 2a B | 17è | |
| 2020–21 | 3 | 2a B | 3r / 6è | |
| 2021–22 | 3 | 1a RFEF | 16è | Segona ronda |
| 2022–23 | 3 | 1a Fed. | 20è | |
| 2023–24 | 4 | 2a Fed. | 9è | Primera ronda |
| 2024–25 | 4 | 2a Fed. | | |
* 2 temporades a Primera Federació /primera divisió RFEF
* 5 temporades a Segona Divisió B
* 2 temporades a Segona Federació
* 4 temporades a Tercera Divisió

## Vegeu també

* Talavera CF

## Referències

* ↑ «Talavera - Segunda División B G 4». www.resultados-futbol.com. [Consulta: 28 abril 2020].
* ↑ Lozano, 2020.
* ↑ CF Talavera was (since 2010) the new name of CD San Pancracio. Real Talavera CD had been founded in 2010.
* ↑ «Histórico Talavera - Segunda División B G 4 2018/2019». www.resultados-futbol.com. [Consulta: 26 novembre 2019].

## Bibliografia

* Lozano, Carles Cuadernos de Fútbol, 126, 2020. ISSN: 1989-6379.

## Enllaços externs

* Club de Fútbol Talavera de la Reina - Lloc web oficial (castellà)
* Fitxa del club al web Estadis d'Espaya (anglès)
# Districte d'Oberspreewald-Lausitz

El Districte d'Oberspreewald-Lausitz (en baix sòrab Wokrejs Gorne Błota-Łužyca , alt sòrab Wokrjes Hornjo Błota-Łužica) és un districte alemany (districte) en l'estat federal de Brandenburg (Alemanya). Els municipis veïns situats a l'oest de l'Oberspreewald-Lausitz corresponen al districte d'Elbe-Elster, al nord limita amb el districte de Dahme-Spreewald, a l'est té frontera amb el districte de Spree-Neiße i al sud amb el districte de Bautzen (Saxònia). La capital de districte és la ciutat de Senftenberg.

## Geografia

El Landkreis Oberspreewald-Lausitz se situa al sud de l'estat federal de Brandenburg i posseïx una altura mitjana tot el territori entre els 56 i els 201 metres a nivell del mar. La muntanya més alta del districte és el Kutschenberg amb una altitud de 201 metres a les proximitats de la ciutat de Brandenburg.

## Evolució demogràfica

| Any | Població |
| 1990 | 166.351 |
| 1991 | 161.229 |
| 1992 | 161.124 |
| 1993 | 159.828 |
| 1994 | 158.537 |
| 1995 | 156.758 |
| 1996 | 155.024 |
| 1997 | 152.924 |
| Any | Població |
| 1998 | 150.414 |
| 1999 | 148.124 |
| 2000 | 145.110 |
| 2001 | 141.959 |
| 2002 | 139.062 |
| 2003 | 136.251 |
| 2004 | 134.025 |
| 2005 | 132.032 |

## Història

Fins a l'any 1945 el territori del districte Oberspreewald-Lausitz corresponia a l'època prussiana dels extints Landkreis Hoyerswerda, Landkreis Calau i Landkreis Bad Liebenwerda; posteriorment (en l'any 1952) es van afegir municipis procedents de parts de Landkreis Senftenberg.

## Política
### Governador (landräte)

* 1994-2006 - Holger Bartsch (SPD)
* 2006-2009 - Georg Dürrschmidt (CDU),

### Kreistag

La composició del Kreistag el 28 de setembre de 2008 era:
| Partit | Escons |
| SPD | 14 |
| CDU | 11 |
| Die Linke | 11 |
| Bündnis 90/Grüne | 2 |
| FDP | 2 |
| DVU | 2 |
| Bauernpartei | 2 |
| DSU | 1 |

## Composició del Districte

Després de la reforma del districte en l'any 2003 es va mantenir la composició de 25 gemeinden, i 9 ciutats städte. Sis municipis són bilingues (alemany, baix sòrab) i permeten la denominació oficial en ambdós idiomes. (Habitants a 31 de desembre de 2005)
| Städte ¹ Ciutats lliures Calau Kalawa, 8.813 Großräschen Mukran, 10.697 Lauchhammer Luchow, 17.593 Lübbenau/Spreewald Lubnjow/Błota, 17.098 Ortrand ¹ 2.316 Ruhland ¹ Rólany, 3.948 Schwarzheide, 6.344 Senftenberg Zły Komorow, (27.029) Vetschau/Spreewald Wětošow/Błota, (9.036) Amtsfreie Gemeinde Schipkau Šejkow, (7.395) | Ämter i municipis associats Altdöbern (6.649) Altdöbern Stara Darbnja, (2.835) Bronkow (652) Luckaitztal Lukajca Dolk, (904) Neupetershain Nowe Wiki, (1.473) Neu-Seeland Nowe Jazorat, (785) Ortrand (6.664) Frauendorf (779) Großkmehlen (1.237) Kroppen Kropnja, (746) Lindenau (752) Ortrand, ciutat (2.316) Tettau Tejow, (834) Ruhland (7.898) Grünewald Zeleny Hózd, (600) Guteborn Wudwor, (590) Hermsdorf Hermanecy, (874) Hohenbocka Hory Bukow, (1.127) Ruhland, ciutat Rólany, (3.948) Schwarzbach Čorna Woda, (759) |

## Enllaços externs

* Web oficial
# Districte de Dahme-Spreewald

El Districte de Dahme-Spreewald (en baix sòrab Wokrejs Damna-Błota) és un districte alemany (districte) en l'estat federal de Brandenburg (Alemanya). Limita amb els districtes d'Oder-Spree, Spree-Neiße, Oberspreewald-Lausitz, Elbe-Elster i Teltow-Fläming, i per la ciutat de Berlín.

## Geografia

* Dahme-Seengebiet (amb el Naturpark Dahme-Heideseen) és el que dona origen al nom del districte
* Baixa Lusàcia (amb el Naturpark Niederlausitzer Landrücken)
* Spreewald (amb el Reserva de la Biosfera de Spreewald)

## Història

El Districte de Dahme-Spreewald es crea en el marc de la reforma de districtes abordada en l'estat federal de Branderburgo el 6 de desembre de 1993.

## Evolució demogràfica

| Any | Població |
| 1990 | 142.899 |
| 1991 | 140.836 |
| 1992 | 141.714 |
| 1993 | 141.701 |
| 1994 | 142.819 |
| 1995 | 144.990 |
| 1996 | 147.871 |
| 1997 | 150.995 |
| 1998 | 154.894 |
| Any | Població |
| 1999 | 157.341 |
| 2000 | 158.994 |
| 2001 | 159.568 |
| 2002 | 159.923 |
| 2003 | 160.173 |
| 2004 | 161.179 |
| 2005 | 161.937 |
| 2006 | 161.756 |
| 2007 | 161.699 |

## Composició del Districte

| Städte ¹ Ciutats lliures Golßen ¹ (2.661) Königs Wusterhausen (33.400) Lieberose ¹ ↔ Luboraz (1.514) Lübben (Spreewald) ↔ Lubin (Błota) (14.250) Luckau (10.334) Märkisch Buchholz ¹ (805) Mittenwalde (8.683) Teupitz ¹ (1.870) Amtsfreie Gemeinde Bestensee (6.651) Eichwalde (6.114) Heideblick (4.088) Heidesee (7.041) Märkische Heide ↔ Wusoka (4.464) Schönefeld (12.831) Schulzendorf (7.617) Wildau (9.911) Zeuthen (10.272) | Ämter i municipis associats Golßener Land (4.468) Drahnsdorf (649) Golßen (Stadt) (2.661) Kasel-Golzig (764) Steinreich (594) Lieberose/Oberspreewald ↔ Luboraz/Gorne Błota (7.921) Alt Zauche-Wußwerk ↔ Stara Niwa-Wozwjerch (573) Byhleguhre-Byhlen ↔ Bela Gora-Belin (825) Jamlitz ↔ Jemjelnica (600) Lieberose ↔ Luboraz (Stadt) (1.514) Neu Zauche ↔ Nowa Niwa (1.228) Schwielochsee (1.633) Spreewaldheide (549) Straupitz ↔ Tšupc (999) Schenkenländchen (8.303) Groß Köris (2.334) Halbe (2.167) Märkisch Buchholz (Stadt) (805) Münchehofe (514) Schwerin (613) Teupitz (Stadt) (1.870) Unterspreewald ↔ Dolna Blota (4.934) Bersteland (930) Krausnick-Groß Wasserburg ↔ Kšušwica-Wódowy Grod (632) Rietzneuendorf-Staakow ↔ Nowa Wjas psi rece-Stoki (666) Schlepzig ↔ Slopišca (641) Schönwald ↔ Bely Gózd (1.212) Unterspreewald ↔ Dolna Blota (863) |

## Política
### Governador (landräte)

* 1993–1997: Hartmut Linke (SPD)
* 1997–2008: Martin Wille (SPD)
* seit 1. März 2008: Stephan Loge (SPD)

### Kreistag

La composició del Kreistag el 28 de setembre de 2008 era:
| Partit | Escons |
| SPD | 15 |
| Die Linke | 13 |
| CDU | 11 |
| UBL | 4 |
| FDP | 4 |
| Bündnis 90/Grüne | 2 |
| NPD | 3 |
| Bauernpartei | 3 |
| AfE | 1 |

## Enllaços externs

* Web oficial Arxivat 2020-05-10 a Wayback Machine.
* Mapa de Spreewaldes
* Website Oficial del KreisJugendRing Dahme-Spreewald Arxivat 2005-12-30 a Wayback Machine.
* Geschichtslandschaft Dahme-Spreewald Arxivat 2007-09-26 a Wayback Machine.